«Պետությունն ասում է, որ պարտավորվում է վերադարձնել գումարները, բայց չի կարողանալու վերադարձնել, ոչ մեկը չի կարող երաշխավորել, որ 40 տարի հետո ՀՀ-ն Սինգապուր է լինելու: Եթե լսում ենք ԿԲ-ի մասնագետներին՝ ստացվում է, որ Ամերիկայի համակարգից լավ համակարգ ունենք, բայց նման բան չկա: Պարզ օրինակ բերեմ՝ ասում են, որ 70 տոկոսը ներդրվել է ՀՀ-ում, 70 տոկոսից 40 տոկոսի չափ ներդրվել է պետական պարտատոմսերում, իսկ մնացածը՝ բանկային ակտիվներում: Բանկային ակտիվի մեջ մտնում են նաև հիպոտեկային ակտիվները, այսինքն՝ մարդկանցից գումարը վերցնում են ու մարդկանց հիպոտեկ են տալիս: Այո՛, սա աշխարհում ընդունված պրակտիկա է, բայց երբ նման բան են անում, հիփոթեքի տոկոսները բնակչության համար իջնում են: Հիմա ստացվում է 9 տոկոս գալիս է հիփոթեքային ակտիվներից, բայց մարդկանց հիպոթեք են տալիս 13-15 տոկոսով, արանքում մեծ գումարներ գնում են բանկերին կամ այլ տեղ: Եթե լիներ այսպես, որ, օրինակ, 8 տոկոս հիփոթեքի գնար ու հիպոթեկ տրամադրեին 10 տոկոսով, կհասկանայի, բայց 5-6 տոկոսի տարբերությունը շատ է, կառավարման լուրջ խնդիր կա»,- ներկայացրեց Հարությունյանը: